KOMISSION ASETUS (ETY) N:o 270/70, annettu 6 päivänä helmikuuta 1970, tavaroiden luokittelusta yhteisen tullitariffin alanimikkeisiin 28.04 C V ja 38.19 T



Virallinen lehti nro L 036 , 14/02/1970 s. 0001 - 0002

Suomenk. erityispainos Alue 2 Nide 1 s. 0011

Tanskank. erityispainos: Sarja I Alue 1970(I) s. 0074

Ruotsink. erityispainos Alue 2 Nide 1 s. 0011

Englannink. erityispainos: Sarja I Alue 1970(I) s. 0088

Kreikank. erityispainos: Luku 02 Nide 1 s. 0092

Espanjank. erityispainos: Luku 02 Nide 1 s. 0068

Portugalink. erityispainos: Luku 02 Nide 1 s. 0068



KOMISSION ASETUS (ETY) N:o 270/70, annettu 6 päivänä helmikuuta 1970, tavaroiden luokittelusta yhteisen tullitariffin alanimikkeisiin 28.04 C V ja 38.19 T EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69 (1) ja erityisesti sen 3 artiklan, sekä katsoo, että tarvitaan säännöksiä yhteisen tullitariffin nimikkeistön yhdenmukaisen soveltamisen varmistamiseksi luokiteltaessa erittäin puhdasta (moni- tai yksikiteistä) piitä, joka on seostettu valikoivalla lisäyksellä tai puhdistuksella ja jota käytetään diodien, transistorien ja niiden kaltaisten puolijohdekomponenttien valmistukseen, (moni- tai yksikiteinen) pii erillisenä kemiallisena alkuaineena, myös jos siinä on epäpuhtauksia, kuuluu yhteisen tullitariffin 28 ryhmään tämän ryhmän 1 huomautuksen a alakohdan mukaisesti, erilliset kemialliset alkuaineet ja yhdisteet, joilla on tietty kemiallinen koostumus, eivät kuitenkaan kuulu 28 ryhmään, jos niitä on käsitelty tietyillä tavoilla; tämä koskee erityisesti pietsosähköisiä kiteitä, jotka leikattuina mutta asentamattomina eivät kuulu Brysselin nimikkeistön selitysten, nimike 38.19 (sivu 38.19/7, 40 kohta) mukaisesti 28 tai 29 ryhmään, ja ne on näin ollen luokiteltava nimikkeeseen 38.19; seostettua ja leikattua piitä on syytä pitää vastaavana tapauksena, tulliyhteistyöneuvoston nimikkeistökomitea on 23 kokouksessaan puoltanut seostetun piin luokittelua: a) nimikkeeseen 28.04, jos se on lieriöinä, tankoina tai vetämisen jälkeen työstämättömänä; b) nimikkeeseen 38.19, jos se on a alakohdassa tarkoitetuista tuotteista leikattuina kiekkoina, levyinä, laattoina ja niiden kaltaisessa muodossa, myös hiottuna, ja tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla (Moni- tai yksikiteinen) erittäin puhdas pii, joka on seostettu valikoivalla lisäyksellä tai puhdistuksella ja jota käytetään diodien, transistorien ja niiden kaltaisten puolijohdekomponenttien valmistukseen, kuuluu yhteisen tullitariffin a) alanimikkeeseen 28.04: Vety, jalokaasut ja muut epämetallit: C. muut epämetallit: V. muut, jos se on lieriöinä, tankoina tai vetämisen jälkeen työstämättömänä, ja b) alanimikkeeseen 38.19: Kemian ja siihen liittyvän teollisuuden valmisteet (myös jos ne ovat luonnontuotteiden seoksia), muualle kuulumattomat; kemian ja siihen liittyvän teollisuuden jätetuotteet, muualle kuulumattomat: T. muut, jos se on a alakohdassa tarkoitetuista tuotteista leikattuina kiekkoina, levyinä, laattoina ja niiden kaltaisessa muodossa, myös hiottuna. 2 artikla Tämä asetus tulee voimaan 1 päivänä maaliskuuta 1970. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 6 päivänä helmikuuta 1970. Komission puolesta Puheenjohtaja Jean REY (1) EYVL N:o L 14, 21.1.1969, s. 1